Sultan Abdullah Mukarram Shah

Sultan Abdullah Mukarram Shah ibni Almarhum Sultan Muhammad Jiwa Zainal Adilin Mu'adzam Shah (Jawi: ; mangkat tahun 1797) ialah Sultan Kedah ke-20. Baginda merupakan putera kepada Sultan Muhammad Jiwa Zainal Adilin Mu'adzam Shah II dan permaisuri ketiganya. Pada 23 September 1778, baginda telah dimasyhurkan sebagai Sultan Kedah setelah ayahanda baginda mangkat dan bersemayam di Kota Setar.

 Pemerintahan 
Di bawah pemerintahan Sultan Abdullah Mukarram Shah, sebuah kota pertahanan telah dibina di Kuala Bahang (kini Kuala Kedah) yang dinamakan Kota Kuala Bahang bagi menahan serangan musuh dari arah laut. Kota itu dibina oleh tukang-tukang dari India dan dipetakan oleh Dato' Maharaja Kadi. Pada tahun 1780, kota itu telah siap dibina.

Pada bulan April 1791, baginda telah memajak Pulau Pinang kepada Syarikat Hindia Timur Inggeris yang diwakili Francis Light sebanyak $6000 setiap tahun.

Pada 2 September 1797, baginda telah mangkat akibat kegeringan dan dimakamkan di Makam Diraja Langgar.

 Keluarga 
Sultan Abdullah mempunyai beberapa orang isteri iaitu:Mohamad Isa Othman, 1990, ms 23

 Wan Meh (Permaisuri)
 Wan Mas (Permaisuri)
 Putera - Tunku Ibrahim, Tunku Bisnu, Tunku Putera
 6 orang puteri
 Cik Bonda (Gundik)
 Putera - Tunku Ibrahim, Tunku Sulaiman, Tunku Kuso
 1 orang puteri
 Cik Mas (Gundik)
 Putera - Tunku Daud
 Cendera Sari (Gundik)
 Putera - Tunku Embun, Tunku Muhammad
 2 orng puteri
 Cik Bida' Sari (Gundik)
 2 orang puteri 

 Lihat juga 
 Sultan Kedah

 Rujukan 



Abdullah Mukarram Shah
Kategori:Kematian 1797